AFRIKAANSE OPSOMMING: Suid-Afrika deurloop reeds geruime tyd 'n proses van versnelde verstedeliking. Die gevolge van die verstedelikingsproses, soos onbeheerde plakkery, is duidelik waarneembaar in die metropolitaanse gebiede, asook groter stede en dorpe. Des nieteenstaande is die toestande in landelike gebiede nog swakker en is dit noodsaaklik dat daar gesoek moet word na strategiee wat spesifiek die probleme van landelike gebiede en hul inwoners aanspreek. Binne die konteks is plaaswerkergemeenskappe geidentifiseer as bevolking met omstandighede. As 'n synde n deel van die landelike behoefte aan verbeterde lewensn moontlike oplossing is die sentrale landboudorpkonsep as 'n sosio-ekonomiese ontwikkelingstrategie vir plaaswerkers ondersoek. Die teoretiese oorsig en gevallestudie wat onderneem is, dui daarop dat die sentrale landboudorp 'n haalbare strategie is vir die sosio-ekonomiese ontwikkeling van plaaswerkers. Die strategie kan ook binne die raamwerk van 'n ordelike verstedelikingstrategie benut word. Die sentrale landboudorpkonsep kan nie sonder meer in enige streek in Suid-Afrika toegepas word nie. In die verband is 'n aantal beperkinge geidentifiseer en voorstelle word gemaak vir die implementering van die strategie.